CELEX: C2005/182/24
Language: et
Date: 2005-07-23 00:00:00
Title: Euroopa Kohtu otsus (teine koda) 26. mai 2005. aasta kohtuasjas C-536/03 (Supremo Tribunal Administrativo eelotsusetaotlus): António Jorge Lda versus Fazenda Pública (Käibemaks — Kuuenda käibemaksudirektiivi artikkel 19 — Sisendkäibemaksu mahaarvamine — Kinnisvaraga seotud tegevus — Kaubad ja teenused, mida kasutatakse üheaegselt maksustatavateks ning maksuvabadeks tehinguteks — Osa mahaarvamine)

23.7.2005   
            
            
               ET
            
            
               Euroopa Liidu Teataja
            
            
               C 182/13
            
         
      EUROOPA KOHTU OTSUS
   
   (teine koda)
   26. mai 2005. aasta
   kohtuasjas C-536/03 (Supremo Tribunal Administrativo eelotsusetaotlus): António Jorge Lda versus Fazenda Pública (1)
   
   (Käibemaks - Kuuenda käibemaksudirektiivi artikkel 19 - Sisendkäibemaksu mahaarvamine - Kinnisvaraga seotud tegevus - Kaubad ja teenused, mida kasutatakse üheaegselt maksustatavateks ning maksuvabadeks tehinguteks - Osa mahaarvamine)
   (2005/C 182/24)
   Kohtumenetluse keel: portugali
   Kohtuasjas C-536/03, mille esemeks on Euroopa Kohtule EÜ artikli 234 alusel Supremo Tribunal Administrativo (Portugal) 26. novembri 2003. aasta otsusega esitatud eelotsusetaotlus, mis saabus Euroopa Kohtusse 22. detsembril 2003, menetluses António Jorge Lda v. Fazenda Pública, tegi Euroopa Kohus (teine koda), koosseisus: koja esimees C. W. A. Timmermans ning kohtunikud R. Silva de Lapuerta (ettekandja), J. Makarczyk, P. Kūris ja G. Arestis; kohtujurist C. Stix-Hackl, kohtusekretär R. Grass, 26. mail 2005 otsuse, mille resolutiivosa on järgmine:
   Nõukogu 17. mai 1977. aasta direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 19 lõikega 1 on vastuolus see, kui mahaarvatava osa väljaarvutamist võimaldava murdarvu nimetajasse lisatakse maksumaksja poolt käimasolevate ehitustööde käigus tehtud tööde maksumus, kui see maksumus ei vasta juba teostatud või tööde arvepidamise määramiseks ja/või ettemaksu kättesaamiseks põhjuse andnud kaupade üleandmisele või teenuste osutamisele.
   
      (1)  ELT C 47, 21.2.2004.